Γιάννης Φίλος

**Οδηγίες για συστατική επιστολή**

Αγαπητή/έ, νυν ή πρώην φοιτήτρια/φοιτητή,

Επειδή αρκετοί συνάδελφοί σου κατά το 4ο έτος ή αργότερα ζητούν συστατική επιστολή, σου δίνω κάποιες γενικές οδηγίες για το τι χρειάζεται και τι να περιμένεις..

Α. Προϋπόθεση

Συστατική επιστολή μπορώ να δώσω σε όποιον έχει παρακολουθήσει μαζί μου 1 ή περισσότερα μαθήματα και ο βαθμός του (ή ο μέσος όρος των βαθμών στα μαθήματά μου) είναι οκτώ (8). Αν είναι μικρότερος δεν έχει νόημα, αφού μια τέτοια συστατική θα κάνει κακό και ούτε και γίνεται και πιστευτή αν αναφέρει θετικά σχόλια.

Αν έχει βαθμό επτά (7) μπορώ να του δώσω, εκτός αν σε άλλα μαθήματα έχει μεγαλύτερο βαθμό, οπότε πρέπει να απευθυνθεί στον/στη συνάδελφο διδάσκοντα.

Β. Έντυπα που χρειάζομαι

1. Την αναλυτική βαθμολογία (όπου φαίνονται οι βαθμοί στα μαθήματά μου, για διευκόλυνση, αν και τους περισσότερους βαθμούς μπορώ να τους εντοπίσω από τα αρχεία μου) σκαναρισμένη
2. Ένα βιογραφικό του/της (αν έχει φωτογραφία ενσωματωμένη καλύτερα, ώστε να αποφύγουμε το τρίτο έντυπο. Σημειώνω ότι η φωτογραφία είναι απαραίτητη όταν – και συμβαίνει κάποιες φορές – επικοινωνούν μαζί μου αυτοί στους οποίους θα δώσετε τη συστατική
3. Φωτοτυπία της φοιτητικής ή αστυνομικής ταυτότητας (να φαίνεται και η φωτογραφία) εκτός αν έχει σταλεί το έντυπο 2 με φωτογραφία.
4. Ένα μικρό κείμενο για (α) τι εργασίες έχεις κάνει στα μαθήματά μου (β) τι εκδηλώσεις έχεις παρακολουθήσει στις οποίες συμμετείχα κι εγώ (γ) αν έχεις βοηθήσει στη διοργάνωση κάποιας εκδήλωσης/ έρευνας (δ) αν έχεις κάνει εσωτερική ή εξωτερική πρακτική και (ε) πόσα αντίτυπα χρειάζεσαι, σε ποια γλώσσα, σε τι προθεσμίες – μη μου λέτε τη θέλω σήμερα οπωσδήποτε! κλπ
5. Το ειδικό έντυπο, όταν απαιτείται - σε ηλεκτρονική μορφή, μη με βάζετε να ψάχνω σε ιστοσελίδες κλπ..

Γ. Περιεχόμενο της συστατικής

Συνήθως δεν έχω πρόβλημα να σας δώσω να δείτε το περιεχόμενο της συστατικής. Κάποιες φορές όμως που απαιτείται από τον αποδέκτη, την στέλνω απευθείας, χωρίς να γνωρίζετε το περιεχόμενό της.

Δ. Διαδικαστικά

Μου στέλνετε όλες τις πληροφορίες ηλεκτρονικά και σας απαντώ για την παραλαβή ή αποστολή της συστατικής.

Μπορείτε και να μου τηλεφωνείτε για διευκρινίσεις

Γιάννης Φίλος

6945/393.310